open-index/open-wikipedia-markdown huggingface dataset:
Идиокорд

**Идиокорд** (, исто така познат како **тапанска цитра**) е музички инструмент во кој "жицата" на инструментот е направена од истиот материјал како и неговото резонантно тело. Таквите инструменти може да се најдат во регионот на Индискиот Океан, различните региони на Африка и нејзината дијаспора, како и делови од Европа и Северна Америка.

Бамбусот е често користен материјал за идиокордите: цевка од бамбус може да се исече за да се олабават делови од лушпата на средината, оставајќи ги прицврстени на краевите, а овие "жици" може да се подигнат со вметнување стапчиња за да служат како мостови. Таквите бамбусни идиокорди ги вклучуваат валиха од Мадагаскар, кулибит на Филипините и Индонезија и *караниинг* на племенските народи на мон-кмерските „Оранг Асли“ племенски народи од Малезија. Масивниот едножичен бамбусен идиокорд, *бента*, е роден во Јамајка и се игра со лизгало, многу како дидли лак.

Идиокордите се направени и од други материјали; пченкарницата се користела во Северна Америка за да се направи пченкарната виолина, и истиот инструмент се свирел во Карпатите, и во Србија како *гингара* или *ѓефли* *гуслици*. Во Источна Нова Гвинеја, едножични идиокорди се направени од ребрата на саго палмата. Народот Варао од Венецуела и Гвајана прават монохорден идиокорд со подигање на влакна од ета    листот.

Различни идихорди се наоѓаат во континентална Африка, вклучително и акадингиди во Уганда, и едножичната *мфели* на народот Мпјеме од Конго и Централноафриканската Република.

## Наводи

Категорија:Жичени инструменти
Категорија:Зборови што ги нема во ТРМЈ
Камерфорст

**Камерфорст** може да се однесува на следниве места во Германија:

* Камерфорст (Вестервалд) — општина во покраината Рајнска област-Пфалц
* Камерфорст (Тирингија) — општина во покраината Тирингија
Синтисајзер

[мини| [Минимуг од претпријатието Муг (околу 1970)]]
десно|мини|Бранов облик генериран од синтисајзер

**Синтисајзер** – електронски музички инструмент којшто генерира звучни сигнали. Синтисајзерите генерираат звуци преку методите субтрактивна синтеза, адитивна синтеза и честотно модулирана синтеза. Овие звуци може да бидат обликувани и модулирани од разни компоненти како филтри, звучна анвелопа и нискофреквенциски осцилатори. Вообичаено на синтисајзерите се свири преку клавијатура или се контролира со секвенцери, софтвер или други инструменти, често преку МИДИ.

Инструменти слични на синтисајзерот се појавиле во САД во средината на 20 век со инструменти како RCA Mark II, кој се управувал со перфорирани картички и се состоел од стотици електронски цевки. Муг синтисајзерот којшто го развил Роберт Муг, првпат продаден во 1964 година, се смета за зачетник на концептите со аналогна синтеза, како напонски контролирани осцилатори, анвелопи, генератори на шум, филтри и секвенцери. Во 1970 година, поевтиниот и помал Минимуг, ги стандардизирал синтисајзерите како самостојни инструменти со вградена клавијатура, споредено со претходните модуларни синтисајзери. Првиот синтисајзер кој влегол во масовно производство, Јамаха DX7, бил лансиран на пазарот во 1983 година, популаризарајќи ја дигиталната синтеза. Софтверските синтисајзери денес може да бидат сместени на еден микрочип во кој било електронски уред.

Првично синтисајзерите биле сметани за авангарда, ценети од психоделичните и контракултурните сцени, но со мал комерцијален потенцијал. Свичид он Бах (Switched-On Bach, 1968), албум бестселер на Бахови композиции аранжирани за синтисајзер од Венди Карлос, ги направи синтисајзерите да бидат во тренд. Ги прифатиле поп и рок групите во 1960-тите и 1970-тите, а нашироко се користеле во рокот од 1980-тите. Семплирањето (искористување на веќе снимени примероци), воведено со Ферлајтовиот синтисајзер во 1979 година, влијаел на сите жанрови музика и имал големо влијание на развојот на електронската и хип-хоп музиката. Денес, синтисајзерот се користи во скоро сите жанрови музика и се смета еден од најбитните инструменти во музичката индустрија. Според *Факт* во 2016 година, „Синтисајзерот е толку битен, и сеприсутен во денешната модерна музика како човечкиот глас.“

## Наводи

Категорија:Електронски музички инструменти
Категорија:Синтисајзери
Фокер-Планкова равенка

[мини|Решение на едно-димензионалната Фокер-Планкова равенка, со расејување. Во овој случај распределбата почнува од [Диракова делта функција со просек кој не е еднаков на нулта брзина. Со тек на време, распространетоста се раширува поради случајни импулси.]]
Во статистичка механика, **Фокер-Планковата равенка** е парцијална диференцијална равека која го опишува временскиот развој на густината на веројатноста за брзината на честичка чие движење е под влијание на сили на отпор и случајни сили, како во случајот со Брауново движење. Равенката може да биде проширена за да опише и други променливи. Именувана по Адријан Фокер и Макс Планк, понекогаш оваа равенка се среќава и под името **Колмогоровска дирекна равенка**, по Андреј Колмогоров кој независно го открил концептот во 1931 година. Кога се работи за распределеност на честичните позиции, позната е и како **Смолуковска равенка** (по Маријан Смолуковски); во овој контекст таа е еквивалента на транспортна равенка со конвекција и расејување. Доколку нема расејување, во статистичка механика зборуваме за Лиувилова равенка. Фокер-Планковата равенка се изведува од основната кинетичка равенка преку Крамерс-Мојалова експанзија.

Николај Болољубов и Николај Крилов се првите кои конзинстентно ја извеле Фокер-Планковата равенка на микроскопско ниво за класична и квантна механика.

## Наводи

Категорија:Физика
Категорија:Статистичка механика
Категорија:Равенки именувани по Холанѓани
Категорија:Равенки именувани по Германци
Интерферон бета-1b

**Интерферон бета-1b** е цитокин од групата на интерферони кој се користи во третманот на релапсно-ремитентна и секундарно-прогресивна форма на мултипла склероза (МС).

## Механизам на дејство
Интерферон бета врши балан во експресијата на про- и анти-инфламаторни агенси во мозокот, и го намалува бројот на инфламаторни клетки кои ја преминуваат крвно-мозочната бариера. Севкупно, терапијата со интерферон доведува до намалување на невронската инфламација.

## Несакани ефекти
Интерферон бета-1b е достапен само во форми за инјектирање, и може да предизвика кожни реакции на местото на инјектирање вклучувајќи кутана некроза.

## Наводи

Категорија:Цитокини
Категорија:Имуномодулаторни лекови
Парцијална диференцијална равенка

[десно|мини|Претстава на решението на дводимензионалната [топлинска равенка, каде темературата е претставена во третата димензија.]]
Во математика, **парцијална диференцијална равенка** (**ПДР**) е диференцијална равенка што содржи непознати функции со повеќе променливи и нивните парцијални изводи. ПДР може да формулираат задачи кои содржат функции со повеќе променливи и се решаваат рачно или со помош на компјутерски модели. Посебен случај се обичните диференцијални равенки (ОДР), кои се занимаваат со функции со една променлива и нивните изводи.

ПДР опишуваат многу различни феномени како звук, топлина, расејување, електростатика, електродинамика, динамика на флуиди, растегливост, гравитација и квантна механика. Сите овие различни физички концепти може да бидат опишани со слични ПДР. Слично на начинот преку кој ОДР се користат за моделирање на едно-димензионални динамични системи, ПДР често се користат во моделирањето на повеќедимензионални системи. ПДР поопшто може да се изразат како стохастички парцијални диференцијални равенки.

## Наводи

Категорија:Математика
Категорија:Калкулус
Категорија:Диференцијални равенки
Категорија:Парцијални диференцијални равенки
Награда „Рациново признание“

[мини|Споменик на [Кочо Рацин во Велес]]
**Рациново признание** – награда, признание што го доделува организациониот одбор на културната манифестација „Рацинови средби“. Таа го носи името на еден од најголемите македонски поети - Кочо Рацин и се доделува за прозни, литературни остварувања, на автори од Република Македонија објавени во периодот меѓу две манифестации „Рацинови средби“. Традиционално се доделува заедно со „Почесното Рациново признание“ за време на одржувањето на „Рациновите средби“.

## Лауреати

## Наводи

Категорија:Награди:Книжевност:Македонија
Категорија:Македонски литературни награди
Категорија:Појавено во 2000 година во Македонија
Стохастичка парцијална диференцијална равенка

Стохастичките парцијални диференцијални равенки (СПДР) се општа форма на парцијалните диференцијални равенки. Тие за да ја постигнат таа цел користат коефициенти и поими со случајни сили, слично на начинот со кој стохастичките обични диференцијални равенки поошто ги изразуваат обичните диференцијални равенки.

СПДР се од голема важност за квантната теорија на полиња, статистичката механика и просторната анализа.

## Наводи

Категорија:Математика
Категорија:Калкулус
Категорија:Диференцијални равенки
Категорија:Парцијални диференцијални равенки
Сјаољанг Сани Сје

мини|Сјаољанг Сани Сје, 2011
**Сјаољанг Сани Сје** (, , р.  во Пекинг, НР Кина) е американско-кинески биохемичар. Сје се смета за татко на биофизичката хемија со една молекула и ензимологијата со една молекула. Тој е професор на Пекиншкиот универзитет.

## Наводи

Категорија:Кинески биохемичари
Категорија:Американски биохемичари
Категорија:Спектроскопичари
Категорија:Професори на Харвардовиот универзитет
Категорија:Професори на Пекиншкиот универзитет
Категорија:Апсолвенти на Пекиншкиот универзитет
Категорија:Апсолвенти на Калифорнискиот универзитет (Сан Диего)
Категорија:Членови на Националната академија на науките на САД
Категорија:Странски членови на Кинеската академија на науките
Категорија:Апсолвенти на Чикашкиот универзитет
Категорија:Членови на Американската академија на уметностите и науките
Категорија:Американци со кинеско потекло
Категорија:Луѓе од Пекинг
Улица Јунион (Сан Франциско)

мини|Куќи на улицата Јунион.
мини|Италијански рибари поправаат мрежи на пристаниште покрај улицата Јунион во Сан Франциско. Кајчиња се наредени по пристаништето и чекаат на поправки и фарбање, околу 1891 година.
**Улицата Јунион** () е улица во правец исток-запад во Сан Франциско, Калифорнија, САД. Почнува близу кејот Ембаркадеро, има мал прекин на ридот Телеграф и продолжува покрај улицата Монтгомери. Поминува низ Рашан Хил и пазарната област во Кау Холоу, завршувајќи во Президио. Според одредени извори, улицата Јунион е границата меѓу Кау Холоу на север и Пацифик Хајтс на југ.

Оваа улица е единствената која дозволува двонасочен сообраќај во правец исток-запад низ целиот Рашан Хил. Останатите улици се или еднонасочни или имаат прекини во населбата. Поради ова низ неа поминуваат МЈУНИ линиите 41 и 45.

## Наводи

Категорија:Улици во Сан Франциско
Лас Палмас (покраина)

десно|мини|250x250пкс| Бандама Калдера
десно|мини|250x250пкс| Црквата Сан Хуан Баутиста
десно|мини|250x250пкс| Ботаничка градина во Аруас
**Покраина Лас Палмас** ( /l ɑː s   Стр ɑː Л М ə / таа, UK : / p ɑː m ə / таа ;     ) е покраина во Шпанија, која се состои од источниот дел на автономната заедница на Канарските Острови .

Во 1927 година, Покраината Канарски Острови била поделена на две покраини: Лас Палмас и Санта Круз де Тенерифе. Во 1982 година, двете покраини станале дел од новоформираната автономна заедница на Канарските Острови.

## Географија

### Состав
мини|Покраината Лас Палмас во рамките на Канарските Острови

## Надворешни врски

 

Категорија:Координати на Википодатоците

Категорија:Покраини на Канарските Острови
Тврдина Мејсон

мини|Тврдина Мејсон
**Тврдината Мејсон** () во Сан Франциско, Калифорнија, САД е поранешна станица на американската армија на северот на Марина, покрај Санфранцискиот Залив. Во минатото, оваа тврдина била позната и како **Утоварно пристаниште во Сан Франциско на американската армија** (). Тврдината Мејсон служела како станица на американската армија повеќе од сто години: првично како место за прибрежна одбрана и потоа како војно пристаниште. За време на Втората светска војна, ова утврдување било главното пристаниште на тихоокеанскиот фронт.

Денес, тврдината Мејсон е дел од националната рекреациона површина „Голден Гејт“ и е домаќин на повеќе културни институции. Целата површина на тврдината (49 згради распространети на повеќе од 490 хектари) е впишана како историска област на Националниот список на историски места. Долниот дел на тврдината е прогласен за Национален историски споменик поради улогата на пристаништето во Втората светска војна.

## Наводи

Категорија:Тврдини во Сан Франциско, Калифорнија
Категорија:Тврдини во Калифорнија
Категорија:Заливска област на Сан Франциско
Санта Крус де Тенерифе (покраина)

**Санта Крус де Тенерифе** () е покраина во Шпанија, во автономната заедница Канарски Острови. Главен град е Санта Крус де Тенерифе (попознат само како Санта Крус), на островот Тенерифе, (најнаселениот остров во Шпанија). На почетокот на 2023 година, покраината броела 1.067.173 жители, со густина од 315,6/км2. Околу 19,6% живеат во главниот град, кој воедно е и главен град на Автономната заедница на Канарските Острови. Во покраината има 54 општини. Тенерифе, освен што е најнаселениот остров на Канарските Острови, истовремено е и најнаселениот остров во Шпанија. Благодарение на врвот Теиде, со 3718 м, островот има и најголема надморска височина во Шпанија, вклучително со сите Атлантски острови.

## Историја
Оваа покраина е основана во 1927 година, кога покраината Канарски Острови (со Санта Крус де Тенерифе како главен град) била поделена на две покраини: Лас Палмас и покраината Санта Круз де Тенерифе. Во 1982 година, обете покраини станале дел од новооснованата автономна заедница на Канарските Острови.

## Национални паркови

Во Санта Крус де Тенерифе се наоѓаат три од националните паркови во Шпанија, (повеќе од која било друга покраина):

* Националниот парк Калдера де Табуриенте на Ла Палма,
* Националниот парк Гарахонај на Ла Гомера и
* Националниот парк Теиде на Тенерифе, кој го опфаќа Теиде, највисоката планина во Шпанија, а воедно и неактивен вулкан.

## Поголеми градови (2023)

* Санта Крус де Тенерифе (Тенерифе): 208.906 жители
* Сан Кристобал де Ла Лагуна (Тенерифе): 159.576 жители
* Арона (Тенерифе): 86.497 жители
* Гранадила де Абона (Тенерифе): 55.505 жители
* Адеје (Тенерифе): 50.523 жители
* Ла Оротава (Тенерифе): 42.667 жители
* Лос Реалехос (Тенерифе): 37.543 жители
* Пуерто де ла Крус (Тенерифе): 31.396 жители
* Лос Ланос де Аридан (Ла Палма): 20.375 жители
* Санта Крус де Ла Палма (Ла Палма): 15.522 жители
* Сан Себастијан де Ла Гомера (Ла Гомера): 9.584 жители
* Валверде (Ел Хиеро): 5.149 жители

## Наводи

Категорија:Покраини на Канарските Острови
Категорија:Покраини во Шпанија
Тарагона (покраина)

**Тарагона** - покраина во јужниот дел на Каталонија. Граничи со покраините Кастељон, Теруел, Сарагоса, Љеида и Барселона и со Средоземното Море. 
десно|мини| Поглед над пристанишниот град Тарагона
Населението во покраината е 795.902 (2018), од кои околу една петтина живеат во главниот град Тарагона. Некои од поголемите градови во покраината Тарагона се Реус, Салоу, Ел Вандрељ, Тортоса, Ваљс, Ампоста. Оваа покраина има 183 општини. Покраината има неколку места за светско наследство и е познато туристичко одредиште. Постојат римокатолички катедрали во Тарагона и Тортоса.

## Историја
По омеидското освојување на Хиспанија кон крајот на осмиот век, овој дел на Шпанија се нашол под контрола на Омеидскиот калифат и повеќето од Иберскиот Полуостров бил познат како Ал-Андалус, а во него доминирале муслиманските владетели. Абд ал-Рахман I основал независна династија која опстанала во регионот сè до 11 век. После освојувањето на муслиманите, епископската Тарагона се наоѓала под јурисдикција на митрополитите на Нарбона или Ош во јужна Франција. Во 1089 година, ова било реорганизирано, и таа била под јурисдикција на Вичката епископија, а во 1118 година, откако била преосвоена Тарагона, била основана Римокатоличката архиепископија Тарагона.

## Географија
Покраината Тарагона е на североисток на Шпанија со брег на Средоземното море. Голем дел од покраината е ридски или планински и главно обележје е широката долина на реката Ебро и крајбрежната рамнина во која во позадина ѝ се каталонските гори. Општо, индустрискиот развој е на брегот, а внатрешноста е претежно шумска и земјоделско земјиште. Средоземното море лежи на југоисток од покраината, покраината Барселона лежи на североисток, Љеида лежи на север, Сарагоса на северозапад, Теруел на запад и Кастељон на југозапад. Климата е средоземна со топли, суви лета и топла, влажна зима.

Областа на покраината е 6,500 км2. Главните земјоделски култури се житарки, грозје, овошје, маслинки, коноп и свила. Покраината има некои минерални суровини; пронајдени се бакар, олово и сребро, а варовник и мермер се ископуваат. Ископувањата како ресурс предизвикале опаѓање на нивото на подземните води и околината е погодена од пристигнувањето на инвазивни видови како што е школката зебра мусел во резервоарот Риба-роја д'Eбре на Ебро, инвазивната риба *Гамбусија* во *делтата* на Ебро и загадувањето со хемикалии во резервоарот Фликс покрај кој има хемиски индустрии и хидроцентрала.

## Наводи


Категорија:Координати на Википодатоците
Острово (езеро)

**Острово** — природно крајбрежно-изворско езеро крај Охридското Езеро и манастирот Свети Наум, кое претставува извор - вруток на реката Црн Дрим.  
## Одлики
Езерото Острово се наоѓа покрај јужниот крај на Охридското Езеро во најнепосредната близина на манастирот Св. Наум. Ова езеро спаѓа во типот на лагуни, кое е издвоено како посебен поттип на крајбрежно-изворско езеро. Ова езеро е создадено со снижувањето на нивото на Охридското Езеро, при што некогашното заливче под дејството на брановите постепено е затворено со крајбрежен бедем широк околу 10 м. Езерото е долго 220 м, широко 140 м, а најголемата длабочина му изнесува 3,5 м. Помеѓу езерото Острово и Охридското Езеро постои краток површински водотек со должина од 12 м. Со вода се храни од изворите Св. Наум (коишто народот ги нарекува Изворите на Црн Дрим), односно, од 18 крајбрежни и 30 сублакустриски (подводни) извори чијашто вкупна максимална издашност изнесува 11 м3/s. Во езерото се наоѓаат два острова, од коишто помалиот се користи како ресторан, а поголемиот е целосно обраснат со шума. Најверојатно поради овие острови, тоа и го добило името *Острово*. Во август 2004 година температурата на водата на крајбрежните извори се движела од 10,7-11,5&nbsp;°C, а pH вредноста се движела од 6,9-7,1, во најголем дел 7,0. Температурата на водата во средишниот дел изнесувала 11,6&nbsp;°C, pH вредноста 7,0, а на излезот од езерото температурата на водата изнесувала 11,8&nbsp;°C, а pH вредноста 7,2. Езерото Острово во однос на Охридското Езеро се однесува како криптодепресија, бидејќи неговото ниво е повисоко од нивото на Охридското Езеро во просек за 0,56 м, додека дното во просек му е пониско за 2,94 м од нивото на водата во Охридското Езеро.

Во минатото се правени многу обиди за да се утврди потеклото на водите во изворите кај Св. Наум. Претпоставките биле дека нивното потекло е од водите на Преспанското Езеро, кое што е повисоко за околу 160 м од Охридското Езеро, коишто понираат низ карстните, варовнички масиви на Галичица во Мала Преспа на повеќе локации (Завир, Врагодупка и др.), па имало и обиди тоа да се докаже и со уфрлање на боја во понорите. Конечно во почетокот на 80тите од XX век, со примена на природни изотопи е докажано дека партиципацијата на Преспанското Езеро во водите на изворите кај Св. Наум е cca 42 % и претставува 25 % од вкупно дренираните преспански езерски води коишто понираат низ варовничките маси на Галичица. Езерото Острово претставува строго заштитена зона во рамките на националниот парк Галичица.

## Галерија


File:Острово (Св. Наум - Охридско) 02.jpg|Глетка од водите на езерото Острово
File:Острово (Св. Наум - Охридско) 03.jpg|Глетка од водите на езерото Острово
File:Springs St. Naum 4.JPG|Глетка од езерото Острово
Податотека:Izvorite na Sveti Naum.jpg|Глетка од езерото Острово
File:Острово (Св. Наум - Охридско) 04.jpg|Глетка од водите на езерото Острово



## Наводи


Категорија:Езера во Македонија
Бургос (покраина)

**Бургос** () е шпанска покраина во аутономната заедница Кастиља и Леон. Главен град е Бургос.

## Наводи

## Надворешни врски


Категорија:Покраини во Шпанија
Теруел (покраина)

**Теруел** (каталонски:*Терол*) - покраина во Арагон, на североистокот на Шпанија. Главниот град е Теруел.

Таа граничи со покраините Тарагона, Кастељон, Валенсија (вклучувајќи ја и неговата ексклава Ринкон де Адемуз), Куенка, Гвадалахара и Сарагоса. Областа на покраината е 14.809 км2. Нејзиното население е 134.572 (2018), од кои околу една четвртина живеат во главниот град, а густината на нејзината популација е 9,36 / км2. Содржи 236 општини, од кои повеќе од половината се села со под 200 лица.

Теруел е најстудената покраина во Шпанија. Каламоча, е град со најниски забележани температури, со температури до -30 степени

## Географија
Оваа покраина се наоѓа во областа Ибериски Планини. Главните планински масиви во покраината Теруел се Сиера де ла Вирген, Сиера де Санта Круз, Сиера де Кукалин, Сиера де Сан Хуст, Сиера Караскоса, Сиера Менера, Сиера Паломера, Сиера де Хаваламбре, Сиера де Гудар, Сиера де Албарасин и Монтес Универзалес, меѓу другите.

## Административна поделба
Следниве комарки во Арагон се наоѓаат во покраината Теруел:

* Бахо Мартин 
* Хилока 
* Куенкас Минерас 
* Андора-Сиера де Аркос 
* Бахо Арагон 
* Комунидад де Теруел 
* Маестразго 
* Сиера де Албарасин Комарка 
* Гудар-Хаваламбре 
* Матаранија

## Познати луѓе

* Луис Буњел, филмски режисер од Каланда 
* Гаспар Санц, музички композитор од Каланда 
* Антон Гарсија Абрил, музички композитор 
* Пабло Серано, вајар од Кривиљен 
* Луис Мила, пензиониран фудбалер кој играл за Теруел, Барселона и Реал Мадрид 
* Давид Сивера, пејач на лесна музика 
* Федерико Хименес Лосантос, автор, новинар и водител на радио 
* Мануел Писаро Морено, стопанственик, политичар и правник

## Надворешни врски

* Teruel.org  
* Teruel Info. - Caciquismo & desarrollismo - NB Ова мрежно место само со текст е на јапонски јазик. Содржината не е јасна. 
* Теруел Дигитал 
* Директориум во dmoz.org 
* Fundación Amantes de Teruel 
* Estado de los embalses de Teruel 
* Teruel.com - Туризам 
* Deteruel.com - Comunidad virtual de Teruel 
* El número de ancianos españoles aumenta un 20% en 13 años


Категорија:Координати на Википодатоците
Општина Кондово

:*За истоименото село, видете [[Кондово]].*

**Општина Кондово** — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога била припоена на Општина Сарај. Седиште на општината било селото Кондово.

## Населени места

Во Општина Кондово спаѓале следниве села: Горно Свиларе, Дворце, Долно Свиларе, Кондово, Радуша, Рашче и Рудник Радуша.

## Население

Според последниот попис од 2002 година, во Општина Кондово живеат 11.155 жители, од кои:

* Македонци 36
* Албанци 10.879
* Роми 82
* Срби 1
* Бошњаци 85
* останати 71

## Наводи

## Поврзано
* Општина Сарај
* Општини во Македонија
* Кондово

Богомила
Категорија:Богомила
Толедо (покраина)

**Толедо** - покраина во средишна Шпанија, во западниот дел на автономната заедница Кастиља-Ла Манча. Се граничи со покраините Мадрид, Куенка, Сиудад Реал, Бадахос, Касерес и Авила. Главен град е градот Толедо.

## Демографија
Од 711.228 лица во покраината (2012), само околу 1/9 живеат во главниот град Толедо, кој исто така е главен град на автономната заедница. Најпоанати општини во покраината се Толедо и Талевера де ла Реина со 83.741 и 83.303 жители за двете (ИНЕ, 2017).

Покраината содржи 204 општини. Најмалата општина во Шпанија, Иљан де Вакас, со население од 8, е во покраината Толедо.

## Политика и власт

### Покраинска власт
лево|мини| Седиште на покраинскиот совет.
Владиното тело на покраината е Покраинскиот совет на Толедо. Неговото седиште се наоѓа во Толедо. Членовите на собирот на советот (*diputación*) индиректно се избираат од редот на општинските советници во покраината, врз основа на резултатите од општинските избори. За возврат, пленарниот парламент го избира претседателот на советот од редот на своите членови.

### Претставување во централната власт
Владата на Шпанија назначува владин под-делегат за покраината, чие седиште е во Толедо. Владиниот делегат што е надлежен за застапување во целата автономна заедница Кастиља-Ла Манча исто така има свое седиште во Толедо.

## Грб на покраината Толедо
Од 2013 година покраината Толедо го користи грбот на градот, империјалниот црн двоглав орел*,* кој носи штит со грбовите на Кастиља и Леон, *party per pale* (поделен грб на вертикална половина) со грбот на поранешното Кралство Толедо. Орелот е придружен од двете страни со столбовите на Херакле.

## Географија
Покраината го дели Националниот парк Кабањерос со покраината Сиудад Реал. Корочо де Росидалго, кој се наоѓа на Толедските Планини, е највисоката точка на покраината (1.448 м). Тахо тече низ покраината од североисток кон запад. Некои притоки на десниот брег се Гвадарама, Алберче или Тјетар. 
Податотека:Barrancas de Burujón - Toledo - Spain.jpg|Баранкас де Бурухон на меандрата на Тахо
Податотека:Garganta Torinas 003.JPG|Реката Торинас
Податотека:20070513 Almonacid castle- view of countryside (3262060452).jpg|Селско краиште близу Алмонасид де Толедо
Податотека:Pico Rocigalgo Los Navalucillos.jpg|Поглед од Корочо де Росигалгос


## Наводи

## Библиографија

* 

## Надворешни врски

  


Категорија:Покраини во Кастиља-Ла Манча
Раковец (појаснување)

**Раковец** може да се однесува на следниве места:

* Раковец — село во Општина Чашка, Велешко
* Раковец — село во Општина Боговиње, Тетовско

;Друго
* Раковец — друго име на археолошкото наоѓалиште Рудиште, доцноантичка и средновековна рударска населба
* Раковец — поток во Пехчевско по кој е наречена месноста
ПУ „Браќа Миладиновци“ - Езерани

**Основно училиште „Браќа Миладиновци“** (официјално: **Подрачно основно општинско училиште „Браќа Миладиновци“ - Езерани**; скратено: **ПООУ „Браќа Миладиновци“**) — подрачно основно училиште во селото Езерани, составен дел на истоименото училиште од селото Царев Двор, Општина Ресен.

Училиштето е именувано по македонските книжевници Браќа Миладиновци.

## Местоположба

Објектот на училиштето се наоѓа во самото село Езерани, на самото сретсело.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Галерија


Податотека:Викиекспедиција Преспа 285.jpg|Сретселото каде се наоѓа училиштето
Податотека:Викиекспедиција Преспа 280.jpg|Влезот во училиштето


## Наводи

Категорија:Основни училишта во Општина Ресен
Езерани
Категорија:Езерани
Рашан Хил (Сан Франциско)

мини|Рашан Хил
**Рашан Хил** () е населба во Сан Франциско, Калифорнија, САД. Именувана е по еден од 44те рида во градот и еден од првичните Седум Рида на Сан Франциско.

## Наводи

Категорија:Населби во Сан Франциско
Леон (покраина)

**Леон** ( ; (леонски-Llión); ) – покраина на северозапад од Шпанија, во северозападниот дел од автономната заедница Кастиља и Леон.

Околу четвртина од нејзиното население од 463.746 (2018) живее во главниот град, Леон. Климата е сува, се одликува со студени зими и жешки лета. Тоа е совршена околина за вино и сите видови ладни меса и колбаси..

Во покраината има две прочуени римокатолички катедрали, главната во Леон и друго во Асторга. Покраината го дели националниот парк Пикос де Еуропа со Кантабрија и Астурија. Има 211 општини.

## Надворешни врски

* The Official Tourism Website of the Province of Leon
* Leonese Provincial Government 
* Leonese City Council


Категорија:Покраини во Шпанија
Proteus mirabilis

***Proteus mirabilis*** е Грам-негативна, факултативно анаеробна бактерија. *P. mirabilis* е предизвикувач на 90% од сите *Proteus* инфекции кај луѓето.
*Proteus mirabilis* е најчесто поврзувана со инфекции на уринарниот тракт, особено кај комплицирани или катетер-асоцирани уринарни инфекции.

## Наводи

Категорија:Грамнегативни бактерии
Пацифик Хајтс (Сан Франциско)

мини|Пацифик Хајтс
**Пацифик Хајтс** () е населба во Сан Франциско, Калифорнија, САД. Таа, со своите панорамски погледи на мостот Голден Гејт, Санфранцискиот Залив, Алкатраз, Палатата на убави уметности и Президио, е позната како дом на многу славни личности.

Оваа населба се протега од улицата Јунион до улицата Буш во правец север-југ и од авенијата Ван Нес до авенијата Президио во правец исток-запад. Други извори ја ограничуваат населбата меѓу улиците Грин и Калифорнија во правец север-југ.

Во 2013 година, Пацифик Хајтс беше прогласена за најскапа населба во САД. Златниот Брег е делот на населбата каде живеат многу милијардери. Западното Проширување, оддалечено само 20-тина улици од Златниот Брег, има многу поевтини цени за недвижности. Титулата како најскапа населба во Сан Франциско ѝ беше потврдена во 2017 година, а вила во вредност од 40 милиони американски долари беше посочена како најскап дом во градот. Во оваа населба живеат и стари богаташи, но и новопечени милијардери од технолошкиот бизнис.

Пацифик Хајтс е сместена на срт во правец исток-запад, кој нагло се издига јужно од Марина и Кау Холоу да достигне максимална височина од 110 метри н.м.в. Населбата има два парка: Лафајет и Алта Плаза. Многу домови имаат поглед кон мостот Голден Гејт, Маринските ридови и островот Алкатраз. На југ се гледаат врвовите Близнаци и кулата Сутро.

Долно Пацифик Хајтс е населбата јужно од улицата Калифорнија до улицата Пост. Порано овие маала се сметале како дел од Западното Проширување, но во 1990-тите им било дадено ново име од страна на агенциите за недвижности.

## Наводи

Категорија:Населби во Сан Франциско
Авенија Ван Нес

мини|Авенија Ван Нес
**Авенијата Ван Нес** () е сообраќајница во правец север-југ во Сан Франциско, Калифорнија, САД. Првично се викала **улица Марлет**, но била преименувана во авенија Ван Нес во чест на седмиот градоначалник на Сан Франциско, Џејмс Ван Нес.

Главниот дел на авенијата Ван Нес се протега од улицата Маркет близу Сивик Центар на север до улицата Беј покрај тврдината Мејсон. **Авенијата Јужна Ван Нес** го претставува делот на авенијата кој се протега јужно од улицата Маркет, низ населбите СОМА и Мишан и завршува на улицата Сезар Чавес. Јужниот дел до 1932 година бил продолжение на улицата Хауард.

Делот меѓу Централниот автопат кај раскрсницата на Јужна Ван Нес, Хауард и 13тата улица до улицата Ломбард на север е дел од американската магистрала 101. На оваа улица се наоѓаат многу значајни градби, вклучувајќи ги и Градската палата на Сан Франциско, Војната меморијална оперска зграда и Симфониската сала „Луиза М. Дејвис“.

## Наводи

Категорија:Улици во Сан Франциско
Уеска (покраина)

**Уеска** (шпански: *Huesca*, , ), официјално **Huesca/Uesca**, е покраина во североисточна Шпанија, во северниот дел на Арагон. Главниот град е Уеска.

Поставена само јужно од средишниот дел на Пиринеите, Уеска граничи со Франција и француските департмани Атлантски Пиринеи и Горни Пиринеи. Во рамките на Шпанија, соседните провинции на Уеска ѝ се Навара, Сарагоса и Љеида.

## Географија
лево|мини| „Јајцето од Морано “ или  карпената формација „Пења фалконера“ ()
Зафаќајќи првенствено планинска област од 15626 км2, покраината Уеска има вкупно население од  во 2018 година, со скоро една четвртина од своите луѓе кои живеат во главниот град Уеска. Ниската густина на населението, 14,62 / км2, значи дека бујните долини на Уеска, реките и возвишените планински масиви останале релативно чисти и неискористени од човековиот напредок.

Дом на величествена глетка, највисоката планина во Пиринеите, Ането; вечни ледници, како на пример во Монте Пердидо; и Националниот парк Ордеса и Монте Пердидо, богат со флора и заштитена фауна. Познати со планинари, истражувачи на пештери, параглајдери и кајакари на брзи води, таа е исто така познато место за скијање со значајни центри во Канданчу, Формигал, Астун, Пантикоса и Серлер.

## Историја
Римјаните ја колонизирале провинцијата Уеска, која го обликувала северниот дел на Хиспанија Тараконенсис и продолжиле да живеат таму дури во 5 век до доаѓањето на Визиготите. Како планински пограничен регион, бил тешко да се доминира. Северните окрузи некогаш припаѓале на Кралството Навара, но се разделиле и успеале да ги запрат раните мавритански инвазии во Средниот век со создавање сојузи меѓу себе и со Франките, за да станат Франкиски феудални марки. Императивот на суверенитет, или независност, за северните гранични грофови, довело до подем на Кралството Арагон, кое било претходник на Империјата или Арагонската круна, и на крајот Кралството Шпанија.

## Административни поделби
Современата покраина денес опфаќа 10 комарки и 202 општини. 

Следниве комарки кои го имаат главниот град во покраината Уеска вклучуваат општинска власт во покраината Сарагоса:

* Бахо Синка : Мекиненза . 
* Хоја де Уеска: Муриљо де Гáлего и Санта Еулалија де Гаљего . 
* Хакетанија : Артиеда, Мијанос, Салватиера де Еска и Сигуес. 
* Монегрос: Ла Алмолда, Бухаралоз, Фарлете, Лесињена, Монегриљо и Пердигера.

## Јазик
Шпанскиот јазик е првостепен јазик во покраината. Како и да е, локалните јазични сорти во средиштето и северот на покраината (честопати наречени **фабла**) припаѓаат на арагонскиот јазик, кој сега преживува главно во најсеверните комарки, како што се долината на Арагон во Јакетанија, Алто Гаљего, Собрарбе и Рибагорза, каде досега скриените и изолирани села му помогнале на јазикот да живее во 21 век.

Во источните области на покраината, се зборуваат сорти на каталонски јазик, со неколку преодни дијалекти тешко да се класифицираат како арагонски или каталонски.

## Забелешки и наводи

## Надворешни врски
* Diputación Provincial de Huesca


Категорија:Координати на Википодатоците
Улица Полк (Сан Франциско)

**Улицата Полк** (, позната и како ) е улица во Сан Франциско, Калифорнија, САД. Таа се протега северно од улицата Маркет до улицата Бич и е една од главните сообраќајници низ населбата Полк Галч. Улицата Полк поминува и низ Тендерлоин, Ноб Хил и Рашан Хил. Именувана е по американскиот претседател Џејмс К. Полк.

Од 2002 година, улицата Полк има и велосипедски ленти, како дел од санфранциската велосипедска рута 25.

## Наводи

Категорија:Улици во Сан Франциско
Санфранциска општинска железница

десно|мини|Логото на МЈУНИ.
**Санфранциската општинска железница** (**МЈУНИ**, ) е системот на јавен превоз во градот и округот Сан Франциско, Калифорнија, САД.

Во 2018 година, МЈУНИ опслужувал 121 км2 со буџет од 1,2 милијарди американски долари. Тоа е седмото најголемо претпријатие за јавен превоз во САД со речиси 211 милиони пренесени патници во 2006 година, а е второ во Калифорнија по Метрото на Лос Анџелес.

Просечната брзина од 13&nbsp;км/ч на возилата, го прави МЈУНИ најбавниот систем за јавен превоз во САД и еден од најскапите: автобусите го чинат повеќе од $19 на милја, а возовите се над $24 на милја. Но, тој е и еден од системите со најмногу патници на милја и со најголем број на возила.

Како интегрален дел од јавниот превоз во Заливската област на Сан Франциско, МЈУНИ вози 365 дена во годината и е добро поврзат со останатите претпријатија за јавен превоз, како БАРТ, КалТрејн, СамТранс, Голден Гејт Транзит и Еј-Си Транзит. Мрежата на МЈУНИ се состои од 54 автобуски линии, 17 тролејбуски линии, седум брзотрамвајски линии, три кабелскотрамвајски линии и две трамвајски линии. Голем број од патниците во текот на работната недела транзитираат до работните места во Сан Франциско. МЈУНИ дели четири станици со БАРТ.

## Наводи

Категорија:Јавен превоз во Сан Франциско
Метро на Заливската област на Сан Франциско

десно|мини|Логото на БАРТ.
**Метрото на Заливската област на Сан Франциско** (**БАРТ**, ) е метро систем кој ја опслужува Заливската област на Сан Франциско во Калифорнија, САД. Издигнатата и подземната железница ги поврзуваат Сан Франциско и Оукленд со градски и приградски населби во окрузите Аламида, Контра Коста, Сан Матео и Санта Клара. БАРТ застанува на 48 постојки на шесте линии во должина од 180&nbsp;km, вклучувајќи и додатна линија од 16&nbsp;km со дизелни возови на истокот на округот Контра Коста и 5.1-km автоматизирана линија за превоз на патници на Меѓународниот аеродром „Оукленд“. Во просек, БАРТ пренесува 432.000 патници во еден работен ден. Вкупно во 2019 година, БАРТ пренел 126 милиони патници, што го прави петтиот најкористен метро систем во САД.

Управното тело на метрото е основано во 1957 година. Првичниот систем се отворал во етапи меѓу 1972 и 1974 година. Последните проширувања се отвораат на 13. јуни 2020 година во соработка со Транспортната агенција на долината Санта Клара.

## Наводи

Категорија:Метро системи во САД
Категорија:Јавен превоз во Сан Франциско
Категорија:Заливска област на Сан Франциско
Оромски јазик

**Оромскиот** или само **оромо** (*Afaan Oromoo*) е афроазиски јазик, дел од групата на кушитски јазици. Јазикот се зборува во Етиопија (во сојузната држава Оромија), но и во соседните Кенија и Сомалија. Оромскиот е мајчин јазик на Оромците.

Оромскиот моментално е најзборуваниот јазик во Етиопија, односно го зборуваат околу 33,8 % од населението. Воедно, оромскиот е најзборуван кушитски јазик во светот, а четврт најголем јазик во Африка. Јазикот го зборуваат над 35 милиони луѓе во Етиопија и околните држави. Јазикот, иако е најголем во Етиопија, не е службен во државата, туку само во регионот Оромија.

## Дијалекти

*Етнолог* во 2015 објавил дека јазикот е составен од следните големи дијалектни групи:
:* борански
:* источнооромски
:*ормански
:*западни
:*ватански

## Говорници
Околу 85 проценти од Оромците живеат во Етиопија, претежно во регионот Оромија. Мал број на Оромци живеат во Сомалија. Во Кенија живеат околу 500.000 Оромци.

## Наводи

## Надворешни врски

*Глас на Америка на оромо.
*PanAfriL10n Страница за оромо 

Категорија:Источнокушитски јазици
Категорија:Јазици во Етиопија
Категорија:Јазици во Кенија
Бамбасиски јазик

**Бамбасискиот** (*Màwés Aasʼè*) е афроазиски јазик, дел од групата на омотски јазици. Јазикот се зборува во Етиопија околу градовите Бамбаси и Дидеса.

## Сличност
Бамбасискиот има 31% сличност со останатите омотски јазици.

## Фонологија
Бамбасискиот има 5 самогласки: /a, e, i, o, u/. Самогласките имаат и крати и долги форми.

## Наводи

## Литература
*Ahland, Michael. 2009. "Aspects of Northern Mao (Bambassi-Diddesa) phonology." *Linguistic Discovery* **7**: 1-42.
*Alemayehu Dumessa. 2007. *Word Formation in Diddessa Mao*. Addis Ababa University, MA thesis. Web access 
*Wedekind, Charlotte, Klaus Wedekind and Ralph Siebert. 2002. "Third S.L.L.E. survey on languages of the Begi/Asosa area." , SIL Electronic Survey Reports 2002-056

Категорија:Јазици во Етиопија
Категорија:Маоански јазици
Беџански јазик

**Беџанскиот** (*Bidhaawyeet*) е афроазиски јазик, дел од групата на кушитски јазици. Јазикот се зборува на западниот брег на Црвеното Море и е мајчин јазик на Беџанците. Овој јазик го зборуваат околу 1 милион Беџанци во Египет, Судан и Еритреја. Името потекнува од арапскиот назив за народот, а ентонимот е „бидавјет“ (нечленувано) или „тубдави“ (членувано).

## Класификација
Голем број јазичари го сметаат беџанскиот како кушитски јазик и воедно единствен член од севернокушитскаѕа подгрупа. Така, беџанскиот има уникатни јазични структури од кушитска гледна точка. Вакви уникатни јазични одлики се забележуваат и кај други помали јазици од другите подгрупи, но јазичарите сметаат дека тоа е нормална варијација во рамките на структурната распределеност на јазиците.

Овие уникатни одлики на беџанскиот создале двоумење кај некои јазичари при класификацијата на афроазиските јазици. Така на пример, Роберт Хецрон тврди дека беџанскиот всушност создава своја засебна гранка во афроазиското јазично семејство. Овој предлог е отфрлен од другите јазичари кои се занимаваат со афроазиските јазици. Денес останува прифатлица класификацијата на беџанскиот како севернокушитски јазик.

## Фонологија

Беџанскиот има пет самоглакси: /a/, /e/, /i/, /o/, и /u/. /e/ и  /o/ се само долги, додека /a/, /i/, и / u/ имаат и долга и кратка верзија.

## Писмо
За јазикот се користат и латиницата и арабицата. Подолната латиница е формата која ја користи владата на Еритреја и се користи за програмите за писменост во Порт Судан, Универзитет на Црвеното Море. Има повеќе арапски верзии за пишување на јазикот, но ниту една не е широко прифатена. Подолната верзија се користела на мрежни страници.

## Наводи

## Литература

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Надворешни врски
*Sakanab - Bidhawyet
*Klaus Wedekind - Linguistics

Категорија:Кушитски јазици
Категорија:Јазици во Судан
Категорија:Јазици во Еритреја
Категорија:Јазици во Египет
Ганзански јазик

**Ганзанскиот** (غانزا) е афроазиски јазик, дел од групата на омотски јазици. Јазикот се зборува во Судан и Етиопија, во окрузите Пенишуба и Јабелдигис. Јазикот го зборуваат околу 3000 луѓе.

## Фонологија

Јазикот нема јасна разлика за должина на самогласки.

## Литература
*Smolders, Joshua. 2015. *A Wordlist of Ganza*. Addis Ababa: SIL Ethiopia

## Наводи

## Надворешни врски
* Документација за ганзанскиот 

Категорија:Јазици во Етиопија
Категорија:Маоански јазици
Трафикантот (филм од 2018)

**Трафикантот** (германски: *Der Trafikant*) - австриско-германски филм од 2018 година, во режија на Николаус Лејтнер. Главните улоги ги играат: Бруно Ганц, Симон Морзе, Јоханес Криш и Ема Дрогунова.
 
## Синопсис
Франц Хухел (го игра Морзе) е младо момче кое живее со својата мајка во мало планинско место. Еден ден, тој оди во Виена, каде се вработува во трафиката на Ото Тршњек (го игра Криш). Во трафиката често купува Зигмунд Фројд (го игра Ганц) и наскоро Франц се пријателува со него. По наговор на Фројд, тој почнува да ги запишува своите сонови. Истовремено, тој се вљубува во убавата Ањешка (ја игра Догунова), но наскоро открива дека таа работи како стриптизета во ноќен клуб. Меѓутоа, наскоро работите се менуваат, откако Австрија е анектирана од Третиот рајх. Тогаш, околината почнува да се однесува непријателски кон Тршњак, зашто тој е Евреин, а полицијата почнува почесто да навраќа во трафиката. Најпосле, еден ден, Тршњак е уапсен. Франц се обидува да стапи во контакт со него во седиштето на Гестапо, но без успех. Франц редовно се дружи со Фројд и записите на своиет сонови ги лепи на излогот од трафиката. Кога Фројд заминува во емиграција, Франц одлучува да му се спротивстави на нацистичкиот режим: тој ги зема панталоните на Ото и ги закачува на јарболот пред седиштето на Гестапо, поради што утредента е уапсен.

## Наводи

Категорија:Австриски филмови
Категорија:Германски филмови
Категорија:Филмови од 2018 година
Категорија:Црно-бели филмови
Категорија:Филмови на германски јазик
Категорија:Филмови на Николаус Лејтнер
Категорија:Филмови со Бруно Ганц 
Категорија:Филмови со Симон Морзе
Категорија:Филмови со Јоханес Криш
Категорија:Филмови со Ема Дрогунова
Категорија:Филмови за нацизмот
Категорија:Филмови чие дејствие се одвива во Виена
Зимска светлина (филм од 1963)

**Зимска светлина** (шведски: *Nattvardsgästerna*) е шведски филм од 1963 година, во режија на Ингмар Бергман, кој е автор и на сценариото. Главните улоги во филмот ги играат: Гунар Бјернстранд, Ингрид Тулин, Макс фон Сидов итн.
## Cast

## Содржина
Томас (го игра Бјернстранд) е свештеник во едно мало место. Во него е вљубена учителката Марта (ја игра Тулин), која упорно му ја изјавува својата љубов и го наговара да се ожени со неа, но тој никако не може да ја преболи својата умрена жена. Уште повеќе, по нејзината смрт, тој чувствува дека во него слабее верата во бога. Поради тоа, тој не може да му даде никаков совет на Јонас Персон (го игра фон Сидов) кој е западнат во депресија и кој подоцна извршува самоубиство.

## Наводи

Категорија:Филмови од 1963 година
Категорија:Шведски филмови
Категорија:Црно-бели филмови
Категорија:Филмови на шведски јазик
Категорија:Филмови со Ингрид Тулин
Категорија:Филмови со Макс фон Сидов
Категорија:Филмови на Ингмар Бергман
Категорија:Филмови со Гунар Бјернстранд
Категорија:Филмови за свештеници
Категорија:Филмови чие дејствие се одвива во Шведска
Младиот Терлес (филм од 1966)

**Младиот Терлес** (германски: *Der junge Törless*) - германско-француски филм од 1966 година, во режија на Фолкер Шлендорф. Главните улоги ги играат: Матје Карие, Маријан Зајдовски, Бернд Тишер и Франц Диц. Филмот бил добитник на наградата „FIPRESCI“ на Канскиот филмски фестивал.
 
## Синопсис
Младото момче Терлес (го игра Карие) е питомец во воено училиште. Тој се зближува со двајца питомци, Бајнебер (го игра Тишер) и Рајтинг (го игра Диц), кои редовно применуваат брутално насилство врз питомецот Барзини (го игра Зајдовски), откако го фаќаат при обидот да украде пари. Терлес мирно ги набљудува тие сцени, иако тој самиот не учествува во насилството, а неговите другари му забележуваат на пасивноста. Сепак, кога сите питомци се здружуваат и заедно се изживуваат врз Барзини, Терлес го напушта интернатот. Потоа, тој мирно се појавува пред професорите кои го сослушуваат по што го напушта военото училиште.

## Наводи

Категорија:Француски филмови
Категорија:Германски филмови
Категорија:Црно-бели филмови
Категорија:Филмови од 1966 година
Категорија:Филмови на германски јазик
Категорија:Филмови на Фолкер Шлендорф
Категорија:Филмови со Матје Карие 
Категорија:Филмови со Маријан Зајдовски
Категорија:Филмови со Бернд Тишер
Категорија:Филмови со Франц Диц
Категорија:Филмови со Барбара Штеле
Категорија:Филмови засновани на романи
Во расположение за љубов (филм)

**„Во расположение за љубов“** (англиски: *In the mood for love*) или **„Цветни години“** (кинески: 花樣年華, *Fa yeung nin wah*) е хонгконшки (кинески) филм од 2000 година, во режија на Кар-вај Вонг, кој е автор и на сценариото. Главните улоги во филмот ги играат: Тони Лианг и Меги Чунг. Филмот освоил две награди на Канскиот филмски фестивал, една Европска филмска награда, а вкупно освоил 45 награди.

## Содржина
Дејствието на филмот се одвива во Хонконг во 1962 година. Госпоѓата Чен, која работи како секретарка во една фирма (ја игра Ченг) и новинарот Чоу (го игра Лунг) се соседи. Нивните брачни другари често се отсутни така што Чен и Чоу живеат осамено. Еднаш, тие се запознаваат при што заклучуваат дека нивните брачни партнери се љубовници. Така, тие почнуваат да се прашуваат како се случило тоа при што нивните односи стануваат сè поблиски. Иако нивната врска е платонска, соседите почнуваат да ѝ забележуваат на Чен за честите средби со Чоу. Поради тоа, тој изнајмува хотелска соба и нивните средби продолжуваат да се одвиваат таму. Чен му помага на Чоу во пишувањето на текстови. Чоу мора да се пресели на ново работно место во Сингапур и ја кани Чен да му се придружи. Тој ја чека пред хотелот, но таа задоцнува и така тој заминува самиот. Сепак, една година подоцна, Чен го посетува во неговиот стан во Сингапур, но не му се јавува. Три години подоцна, Чен се враќа во станот во кој живеела. И Чоу, исто така, го посетува својот поранешен стан и се распрашува за Чен, но не знае дека таа живее во соседниот стан. Филмот завршува со сцената во која Чоу оди во Кампучија, каде својата тајна ја шепнува во дупка на ѕидот од еден храм и потоа ја запечатува.

## Наводи

Категорија:Филмови од 2000 година
Категорија:Хонгконшки филмови
Категорија:Филмови на кинески јазик
Категорија:Филмови со Тони Лианг
Категорија:Филмови со Меги Чунг
Категорија:Филмови на Кар-вај Вонг
Категорија:Љубовни филмови
Категорија:Филмови чие дејствие се одвива во Хонгконг
Категорија:Филмови чие дејствие се одвива во Сингапур